Yhdysvaltain presidentin Donald Trumpin entinen kampanjapäällikkö Paul Manafort tuomitaan salaliittosta Yhdysvaltoja vastaan sekä oikeuskäsittelyn estämisestä

Lisäksi Manafort myöntää syyllisyytensä viiteen rikokseen (siirryt toiseen palveluun): rahanpesuun, veropetokseen, ulkomaalaisten pankkitilien salaamiseen, liittovaltion lobaamislain rikkomiseen ja oikeustutkinnassa valehteluun.

Rikokset liittyvät Manafortin työhön Ukrainen entiselle venäläismieliselle presidentille Viktor Janukovytšille.

Manafort teki yhteistyötä Venäjän tukemien poliitikkojen kanssa Ukrainassa ainakin vuoteen 2015 asti, ennen työtään presidenttiehdokas Trumpin kampanjapäällikkönä toukokuusta elokuuhun vuonna 2016. Tämä käy ilmi New York Times -sanomalehden julkistamista oikeusasiakirjoista (siirryt toiseen palveluun).

Manafortin asianajajien mukaan tämä on tehnyt erikoistutkija Robert Muellerin kanssa sopimuksen, jossa joitain häntä vastaan nostettuja syytteitä hylätään sillä ehdolla, että Manafort myöntää syyllisyytensä.

Manafort sai aiemmin tänä vuonna tuomion viidestä verorikoksesta ja kolmesta pankkipetoksesta. Lisäksi häntä odottavat Virginian osavaltiossa kymmenen muuta syytettä.

Kaikki rikokset ovat tulleet ilmi osana Robert Muellerin Venäjän vaalihäirintää koskevaa erikoistutkintaa, mutta ne eivät liity suoraan Trumpin mahdollisiin Venäjä-kytköksiin.

Muellerin tutkimusryhmä on kuitenkin kertonut (siirryt toiseen palveluun)tutkivansa sitä, vehkeilikö Manafort Venäjän kanssa myös silloin, kun hän työskenteli Trumpin kampanjassa.

Tekikö Manafort Muellerin kanssa sopimuksen myös Trumpista?

Toistaiseksi on tiedossa, että Manafort oli Trumpin kampanjapäällikkönä toimiessaan läsnä kesäkuussa 2016 Trump Towerissa New Yorkissa pidetyssä tapaamisessa, jossa venäläinen asianajaja tarjosi Trumpin kampanjalle tietoja demokraattiehdokas Hillary Clintonista.

Toistaiseksi ei ole tiedossa, liittyykö Manafortin Muellerin kanssa tekemään sopimukseen (siirryt toiseen palveluun) Trumpin mahdollisten Venäjä-kytköksien paljastaminen.

Syytäjän mukaan Manafortin tekemään sopimukseen liittyy kuitenkin yhteistyö Muellerin kanssa.

Tähän mennessä neljä Trumpin vaalikampanjassa merkittävässä roolissa mukana ollutta henkilöä on saanut tuomion osana Muellerin erikoistutkintaa.

Trumpin avustajia koskevat tuomiot ja rikosepäilyt eivät liity suoraan Venäjä-tutkintaan. Ne voivat kuitenkin vaikuttaa siihen, koska osa epäillyistä on tehnyt lievemmän tuomion toivossa syyttäjän kanssa sopimuksen siitä, että he avustavat tutkinnassa.

Lue myös:

Cohen ja Manafort eivät ole ainoita – Myös nämä Trumpin avustajat ovat epäiltyinä rikoksista Venäjä-tutkinnan sivutuotteena

Trumpin ex-kampanjapäällikkö Manafortin oikeudenkäynti alkoi – syytteet voivat johtaa pitkään vankeustuomioon

Trumpin ex-asianajaja Michael Cohen myönsi syyllisyytensä petoksiin ja kampanjarahoituksen väärinkäyttöön

Lähteet: Reuters